Ο **Ρίτσαρντ Μπρους Τσέινι** (αγγλ. *Richard Bruce "Dick" Cheney*, 30 Ιανουαρίου 1941), είναι Αμερικανός πολιτικός και επιχειρηματίας, που υπηρέτησε ως 46ος Αντιπρόεδρος των Ηνωμένων Πολιτειών από το 2001 έως το 2009 υπό τον πρόεδρο Τζορτζ Ο. Μπους. Είναι μέλος του Ρεπουμπλικανικού Κόμματος. Xαρακτηριζεται συχνά ως "ο πιο ισχυρός αντιπρόεδρος στην ιστορία των ΗΠΑ". 

Προηγουμένως υπηρέτησε, ως 17ος Υπουργός Άμυνας των Ηνωμένων Πολιτειών, στην κυβέρνηση του Τζορτζ Χ.Ο. Μπους, από το 1989 έως το 1993. 

Επίσης, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την μονοεδρική περιφέρεια της πολιτείας του Ουαϊόμινγκ από το 1979 έως το 1989, καθώς και ως 7ος Προσωπάρχης του Λευκού Οίκου υπό τον πρόεδρο Τζέραλντ Φορντ, από το 1975 έως το 1977. 

Για ένα μικρό διάστημα, από τον Ιανουάριο έως τον Μάρτιο του 1989, υπηρέτησε ως Υφηγητής της Μειοψηφίας της Βουλής των Αντιπροσώπων των Ηνωμένων Πολιτειών.

Βιογραφία
---------

Ο Τσέινι γεννήθηκε το 1941 στο Λίνκολν της Νεμπράσκα, αλλά σύντομα μετακόμισε στο Κάσπερ, Ουαϊόμινγκ όπου και μεγάλωσε.

Σπούδασε Πολιτικές Επιστήμες στο Πανεπιστήμιο Γέιλ και στο Πανεπιστήμιο του Ουαϊόμινγκ. Έλαβε πτυχίο (BA) το 1965. Στη συνέχεια, πραγματοποίησε μεταπτυχιακές σπουδές πάνω στην Εξωτερική Πολιτική και τις Πολιτικές Επιστήμες στο Πανεπιστήμιο του Ουαϊόμινγκ, λαμβάνοντας μεταπτυχιακό δίπλωμα (MA) το 1966.

Επίσης, έκανε διδακτορική διατριβή πάνω στις Πολιτικές Επιστήμες, στο Πανεπιστήμιο του Ουισκόνσιν στο Μάντισον, όμως δεν έλαβε διδακτορικό δίπλωμα.

Καριέρα και πολιτική
--------------------

Στον ιδιωτικό τομέα, διατέλεσε Πρόεδρος και Διευθύνων Σύμβουλος (CEO) της εταιρείας Halliburton (1995-2000).

### Πολιτική

Άρχισε την πολιτική σταδιοδρομία του ως οικότροφος για τον Γερουσιαστή Ουίλλιαμ Α. Στέιγκερ, προετοιμάζοντας την πορεία του για τον Λευκό Οίκο κατά την διάρκεια της διακυβέρνησης του Τζέραλντ Φορντ όπου εκεί υπηρέτησε ως Αναπληρωτής Επικεφαλής του Επιτελείου του Λευκού Οίκου (1974-1975), και ως 7ος Επικεφαλής του Επιτελείου του Λευκού Οίκου (1975-1977).

#### Βουλή των Αντιπροσώπων των ΗΠΑ (1979-1989)

Το 1978, ο Τσέινι εκλέχτηκε στην Βουλή των Αντιπροσώπων των ΗΠΑ για την μονοεδρική περιφέρεια του Ουαϊόμινγκ και επανεκλέχτηκε στο αξίωμα πέντε φορές (1980-1988). Διατέλεσε Επικεφαλής της Ρεπουμπλικανικής Διάσκεψης στην Βουλή των Αντιπροσώπων (1987-1989), καθώς και Υφηγητής της Μειοψηφίας της Βουλής των Αντιπροσώπων (Ιανουάριος-Μάρτιος 1989). Παρέμεινε έως το 1989.

#### Υπουργός Άμυνας των ΗΠΑ (1989-1993)

Τον Ιανουάριο του 1989, ο Τσέινι διορίστηκε από τον Τζορτζ Χ.Ο. Μπους, 17ος Υπουργός Άμυνας των Ηνωμένων Πολιτειών, θέση που διατήρησε έως την λήξη της θητείας του Μπους τον Ιανουάριο του 1993. Κατά την διάρκειά της επιτήρησε και επηρέασε μεταξύ άλλων την επιχείρηση Καταιγίδα της Ερήμου το 1991.

Αντιπρόεδρος των Ηνωμένων Πολιτειών (2001-2009)
-----------------------------------------------

Ο Τσέινι συμμετείχε στην προεδρική εκστρατεία του Τζορτζ Ουόκερ Μπους το 2000 και επιλέχθηκε ως συνυποψήφιός του (ως υποψήφιος Αντιπρόεδρος). Στις προεδρικές εκλογές του 2000, κατάφερε να εκλεγεί 46ος Αντιπρόεδρος των Ηνωμένων Πολιτειών. Ορκίστηκε στο αξίωμα στις 20 Ιανουαρίου 2001, στο Καπιτώλιο των Ηνωμένων Πολιτειών.

Ο Τσέινι, θεωρείται ότι διαδραμάτισε καθοριστικό ρόλο στον Πόλεμο του Ιράκ και στον Πόλεμο κατά της Τρομοκρατίας.

Περίοδος ύστερα από την Αντιπροεδρία
------------------------------------

Ο Τσέινι συνεχίζει να υποστηρίζει τον Πόλεμο του Ιράκ και τον Πόλεμο κατά της Τρομοκρατίας και οι τρόποι αντιπαράθεσης που έχει έχουν προκαλέσει αμφίρροπες κριτικές.

Παρόλο που θεωρείται από τους πιο αντιδημοφιλείς πολιτικούς, αναφέρεται ως ο πιο ισχυρός αντιπρόεδρος στην ιστορία των Ηνωμένων Πολιτειών, αφού πέρα της ισχυρής του προσωπικότητας, του είχαν παραχωρηθεί πολύ σημαντικές αρμοδιότητες από τον Τζορτζ Ο. Μπους.

Προσωπική ζωή
-------------

Ο Ντικ Τσέινι, είναι μέλος της Ενωμένης Μεθοδιστικής Εκκλησίας. Είναι παντρεμένος με την Λιν Βίντσεντ-Τσέινι από το 1964.

Έχει δύο κόρες, την Λιζ (η οποία είναι εν ενεργεία Μέλος της Βουλής των Αντιπροσώπων των ΗΠΑ και ηγετικό στέλεχος των Ρεπουμπλικανών), και την Μαίρη, η οποία είναι ανοιχτά ομοφυλόφιλη.

Ο ίδιος, παρόλο που δηλώνει συντηρητικός, υποστηρίζει τον γάμο μεταξύ των ατόμων του ιδίου φύλου.

Παραπομπές
----------

1. ↑  «Dick Cheney | Biography, Vice Presidency, Halliburton, & Facts». *Encyclopedia Britannica* (στα Αγγλικά). Ανακτήθηκε στις 18 Μαρτίου 2021.
2. ↑  «Dick Cheney». *IMDb*. Ανακτήθηκε στις 18 Μαρτίου 2021.
3. ↑  «Former Rep. Dick Cheney - R Wyoming, th, Not In Office - 46th Vice President of the United States; 17th U.S. Secretary of Defense; 7th White House Chief of Staff - Biography | LegiStorm». *www.legistorm.com* (στα Αγγλικά). Ανακτήθηκε στις 7 Μαΐου 2022.
4. ↑  «Vice President of the United States - Richard B. Cheney». *georgewbush-whitehouse.archives.gov*. Ανακτήθηκε στις 18 Μαρτίου 2021.
5. ↑  «Dick Cheney». *Gerald R. Ford Foundation* (στα Αγγλικά). 28 Μαΐου 2013. Ανακτήθηκε στις 18 Μαρτίου 2021.
6. ↑  «CHENEY, Richard Bruce | US House of Representatives: History, Art & Archives». *history.house.gov* (στα Αγγλικά). Ανακτήθηκε στις 18 Μαρτίου 2021.
7. ↑  «Richard B. Cheney». *history.defense.gov* (στα Αγγλικά). Ανακτήθηκε στις 18 Μαρτίου 2021.
8. ↑  «U.S. Senate: Richard B. Cheney, 46th Vice President (2001-2009)». *www.senate.gov*. Ανακτήθηκε στις 18 Μαρτίου 2021.
9. ↑  «Dick Cheney | Center for Presidential History». *www.smu.edu*. Ανακτήθηκε στις 18 Μαρτίου 2021.
10. ↑  «Richard Cheney Biography | Infoplease». *www.infoplease.com* (στα Αγγλικά). Ανακτήθηκε στις 18 Μαρτίου 2021.
11. ↑  «Dick Cheney» (στα αγγλικά). *Wikipedia*. 2021-03-14. .

Εξωτερικοί σύνδεσμοι
--------------------

* Πολυμέσα σχετικά με το θέμα  Dick Cheney στο Wikimedia Commons

  


|  |  |  |  |  |
| --- | --- | --- | --- | --- |
| 

| π • σ • ε
Αντιπρόεδροι των Ηνωμένων Πολιτειών |
| --- |
|  |
| 
1. Τζον Άνταμς
2. Τόμας Τζέφερσον
3. Ααρών Μπερρ
4. Τζορτζ Κλίντον
5. Έλμπριτζ Γκέρι
6. Ντάνιελ Ντ. Τόμπκινς
7. Τζον Κ. Καλχούν
8. Μάρτιν Βαν Μπιούρεν
9. Ρίτσαρντ Μ. Τζόνσον
10. Τζον Τάιλερ
11. Τζορτζ Μ. Ντάλλας
12. Μίλαρντ Φίλμορ
13. Ουίλλιαμ Ρ. Κινγκ
14. Τζον Κ. Μπρέκινριτζ
15. Χάνιμπαλ Χάμλιν
16. Άντριου Τζόνσον
17. Σουίλερ Κόλφαξ
18. Χένρι Ουίλσον
19. Ουίλλιαμ Α. Ουίλερ
20. Τσέστερ Άρθουρ
21. Τόμας Α. Χέντρικς
22. Λεβί Π. Μόρτον
23. Αντλάι Στίβενσον
24. Γκάρετ Α. Χόμπαρτ
25. Θεόδωρος Ρούζβελτ
26. Τσαρλς Ο. Φέρμπανκς
27. Τζέιμς Σ. Σέρμαν
28. Τόμας Ρ. Μάρσαλ
29. Κάλβιν Κούλιτζ
30. Τσαρλς Γκ. Ντωζ
31. Τσαρλς Κέρτις
32. Τζον Νανς Γκάρνερ
33. Χένρι Α. Ουάλλας
34. Χάρι Τρούμαν
35. Άλμπεν Ου. Μπάρκλεϊ
36. Ρίτσαρντ Νίξον
37. Λίντον Τζόνσον
38. Χιούμπερτ Χάμφρεϊ
39. Σπίρο Άγκνιου
40. Τζέραλντ Φορντ
41. Νέλσον Ροκφέλερ
42. Ουόλτερ Μοντέιλ
43. Τζορτζ Χ.Ο. Μπους
44. Νταν Κουέιλ
45. Αλ Γκορ
46. Ντικ Τσέινι
47. Τζο Μπάιντεν
48. Μάικ Πενς
49. **Κάμαλα Χάρις**
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 112243247
* LCCN: n83065479
* ISNI: 0000 0000 8204 2298
* GND: 129697117
* SUDOC: 086947710
* BNF: cb14624148d (data)
* BIBSYS: 11062898
* MusicBrainz: 6c47982e-009c-4206-8584-1358dc53ff25
* NDL: 01212188
* NKC: jo2002103845
* US Congress: C000344
* CiNii: DA06129225

 |

 |